Okresná prokuratúra Martin 
Vajanského nám. 1, 036 80 Martin 1 	

Sp. zn. : 3 Pv 455/11/5506	Martin, 16.12.2013
EEČ : 2-40-319-2013

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Martin
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Martin zo dňa 16.12.2013, spisová značka 3 Pv 455/11/5506, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 17. 07. 2011 v čase okolo 17.10 hod. viedol osobné motorové vozidlo zn. XXXXX, EČ: XXXXX vo Vrútkach po ul. 1. Čsl. brigády, označenej dopravnej značením ako vedľajšia cesta, smerom do Martina, pričom v križovatke tejto ulice s Ul. Nábrežnou, označenou dopravným značením ako hlavná cesta, v dôsledku toho, že sa nevenoval plne vedeniu vozidla a nesledoval situáciu v cestnej premávke a nerešpektoval zvislú príkazovú značku P 1 „Daj prednosť v jazde!“,  pokračoval v jazde cez túto križovatku smerom do Martina, pričom nedal prednosť v jazde cyklistke XXXXX, nar. XXXXX, jazdiacej po Ul. Nábrežnej smerom do Martina, v dôsledku čoho došlo k ich zrážke, pri ktorej poškodená XXXXX utrpela pomliaždenie pravého predlaktia a ramena a odlomenie vnútorného výbežku pravej ramennej kosti s potrebnou dobou liečenia a práceneschopnosti v trvaní 28 dní, počas ktorých ju uvedené zranenie, najmä pre obmedzenie hybnosti pravej hornej končatiny, obmedzovali v obvyklom spôsobe života,

Uznesením prokurátora Okresnej prokuratúry Martin zo dňa 16.12.2013, spisová značka 3 Pv 455/11/5506, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Prokurátor Okresnej prokuratúry v Martine uznesením 3 Pv 455/11 zo dňa 14. 05. 2012 s spojení s uznesením prokurátora Krajskej prokuratúry v Žiline sp.zn. 1 KPt 239/12 zo dňa 11. 10. 2013 podľa § 216 ods. 1 Trestného poriadku podmienečne zastavil trestné stíhanie vedené v trestnej veci obvineného  XXXXX, nar. XXXXX, pre prečin ublíženia na zdraví podľa § 158 Trestného zákona, ktorého sa mal dopustiť na tom skutkovom základe ako je uvedený v citovanom uznesení a zároveň podľa § 216 ods. 2 Trestného poriadku určila obvinenému skúšobnú dobu na 12 (dvanásť) mesiacov. Skúšobná doba obvinenému uplynula dňa 11. 10. 2013.
V zmysle ustanovenia § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

	Po skončení skúšobnej doby podmienečného zastavenia trestného stíhania bol na obvineného žiadaný odpis registra trestov, výpis z Ústrednej evidencie priestupkov MV SR, výpis z evidenčnej karty vodiča a správa z OR PZ, Odboru kriminálnej polície v Martine. Z uvedených listinných dôkazov vyplynulo, že obvinený nebol od začatia plynutia skúšobnej doby až doposiaľ súdom trestaný ani priestupkovo riešený a taktiež nebolo voči nemu vedené trestné stíhanie.  

	S prihliadnutím na zistený skutkový stav je možné konštatovať, že obvinený XXXXX v priebehu skúšobnej doby viedol riadny život občana a teda splnil podmienky uvedené v ust. § 217 ods. 1 Trestného poriadku a preto som rozhodol tak, ako je to uvedené vo výrokovej časti tohto uznesenia.
 
	Podľa § 217 ods. 4 Trestného  poriadku právoplatnosťou uznesenia o tom, že sa obvinený osvedčil, alebo uplynutím lehoty na podanie sťažnosti nastávajú účinky zastavenia trestného stíhania  podľa § 9 ods. 1 písm. e).

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Branislav Konečný
prokurátor